Helge Øgrim

Helge Øgrim (født 1950) er en norsk journalist og pressemann. 

Øgrim var en av lederne i den norske ml-bevegelsen. Han satt i sentralkomiteen i MLG og i AKP(m-l) fram til 1976.Side 255, note 350, Hans Petter Sjøli: Mao, min Mao, Cappelen (2005) ISBN 82-02-23353-4 Fra 1973–1976 hadde han også vervet som leder i Rød Ungdom. Han brøt med bevegelsen og meldte seg ut av AKP(m-l) i 1981Side 169, Hans Petter Sjøli: Mao, min Mao, Cappelen (2005) ISBN 82-02-23353-4 med den berømte uttalelsen at «dersom AKP kom til makta, var det best å rømme til Sverige fortest mulig.»Stavanger Aftenblad 20.03.2010 side: 38.

Øgrim arbeidet som journalist i NTB fra 1983 til 1997, som korrespondent og frilanser i USA fra 1993 til 1999 og i Fiskaren fra 1999 til 2000. Han har også vært redaksjonssjef og prosjektleder i Dagbladet.no. Fagbladet Journalisten, der han var redaktør fra 2007 til sommeren 2016, er organ for Norsk Journalistlag. 

Han er sønn av tidligere programdirektør i NRK Fjernsynet Kristian Øgrim og lektor Wanda Øgrim, og fetter til Tron Øgrim.

I 2015 ble Helge Øgrim beskyldt for å ha plagiert en artikkel fra The Atlantic. Øgrim bekreftet hendelsen og utarbeidet også en liste med et hundretalls andre artikler som også var plagiert, helt eller delvis.9 måter å forklare plagiat på: Helge Øgrim om spennende sjakk, lånte fjær og det mange andre gjør

 Referanser 

 Eksterne lenker 
 Øgrims blogg «Norwegian Affairs»

Kategori:Norske redaktører
Kategori:RV-politikere
Kategori:Fødsler i 1950
Kategori:Øgrim (slekt)